ມຽນມາ ຕ້ອນຮັບ ທູດພິເສດຂອງສະຫະລັດ
ທ່ານ Derek Mitchell ທີ່ຫາກໍເຂົ້າຮັບ ຕຳແໜ່ງທູດພິເສດສໍາລັບມຽນມາ ຂອງສະຫະລັດ ເດີນທາງໄປຮອດມຽນມາ ໃນວັນສຸກມື້ນີ້.
ທູດພິເສດຂອງສະຫະລັດຮັບຜິດຊອບກ່ຽວກັບເລື່ອງມຽນມາໄດ້ເດີນທາງໄປເຖິງປະເທດດັ່ງ ກ່າວເພື່ອເຈລະຈາຫາລືກັບພວກຜູ້ນຳຂອງລັດຖະບານພົນລະເຮືອນພຽງແຕ່ໃນນາມທໍ່ນັ້ນ ທ່ານ Derek Mitchell ຈະໃຊ້ເວລາໃນວັນສຸກມື້ນີ້ ພົບປະກັບ ລັດຖະມົນຕີການຕ່າງປະ ເທດມຽນມາ ແລະເຈົ້າໜ້າທີ່ຄົນອື່ນໆ ທີ່ນະຄອນຫຼວງເນປີດໍ ນອກນັ້ນທ່ານຍັງຈະໄດ້ພົບ ປະກັບທ່ານນາງອອງຊານຊູຈີຜູ້ນຳຝ່າຍຄ້ານຂອງມຽນມາ ຕະຫຼອດທັງຜູ້ຄົນໃນຂອບເຂດທີ່ ກວ້າງຂວາງ ທັງຈາກກຸ່ມການເມືອງແລະສັງຄົມພົນລະເຮືອນຂອງມຽນມາ ນີ້ແມ່ນການຢ້ຽມຢາມມຽນມາເທື່ອທຳອິດ ຂອງທ່ານ Mitchell ນັບແຕ່ທ່ານໄດ້ຖືກຮັບຮອງ ໃຫ້ເຂົ້າຮັບຕຳແໜ່ງດັ່ງກ່າວໂດຍສະພາສູງສະຫະລັດໃນເດືອນແລ້ວ ປະທານາທິບໍດີບາຣັກ ໂອບາມາ ໄດ້ແຕ່ງຕັ້ງໃຫ້ທ່ານເຂົ້າຮັບຕຳແໜ່ງ ໃນຖານະທີ່ເປັນພາກສ່ວນນຶ່ງຂອງແຜນຍຸດ ທະສາດຂອງລັດຖະບານສະຫະລັດທີ່ຈະທຳການພົວພັນເພີ່ມຕື່ມກັບມຽນມາ ທ່ານໂອບາມາ ໄດ້ປ່ຽນທ່າທີຂອງວໍຊິງຕັນຫຼັງຈາກທ່ານໄດ້ຮັບຄຳແນະນຳໃນປີ 2009 ວ່າການລົງໂທດຂອງ ສະຫະລັດຕໍ່ອຳນາດການປົກຄອງທະຫານມຽນມາໃນເວລານັ້ນບໍ່ໄດ້ຮັບຜົນ